FORTH บวกเกือบ 7% โบรกฯ แนะ “ซื้อ” มองผลการดำเนินงานปีนี้โดดเด่น
FORTH บวกแรง ณ เวลา 11.04 น. ราคาอยู่ที่ 9.90 บ. บวก 0.60 บ. หรือ 6.45% สูงสุดที่ 10.10 บ. ต่ำสุดที่ 9.35 บ. มูลค่าซื้อขายที่ 137.51 ลบ. บล. ทรีนีตี้ คาดว่าผลการดำเนินงานปีนี้จะเติบโตโดดเด่น แนะนำ ซื้อ ราคาเป้าหมาย 10 บ.
7 ส.ค. 2558

ผู้สื่อข่าวรายงานว่า ราคาหุ้นบริษัท ฟอร์ท คอร์ปอเรชั่น จำกัด (มหาชน) หรือ FORTH ณ เวลา 11.04 น. ราคาอยู่ที่ 9.90 บาท บวก 0.60 บาท หรือ 6.45% สูงสุดที่ 10.10 บาท ต่ำสุดที่ 9.35 บาท มูลค่าซื้อขายที่ 137.51 ล้านบาท ขณะที่ดัชนีตลาดหุ้นไทยโดยรวมลบ 0.08%
 
บล. ทรีนีตี้ ระบุในบทวิเคราะห์ (29 ส.ค.) ว่า FORTH ได้ร่วมมือกับพันธมิตรเพือให้ต่อยอดการให้บริการของตู้บุญเติม ล่าสุดได้มีการพูดคุยกับบริษัท บุญรอดบริวเวอรี่ จำกัด ในการพัฒนาตู้กดเครื่องดื่มอัตโนมัติที่สามารถเป็นตู้เติมเงินได้ด้วย แผนขยายลงทุนต่างประเทศโดยจะเข้าไปทำตลาดตู้เติมเงินในประเทศ ฟิลิปปินส์อย่างเต็มตัว
นอกจากนี้บริษัทยังจะหาพันธมิตรที่จะเข้าไปร่วมทุนในประเทศอินโดนิเชียซึ่งมีตลาดผู้ใช้งานมือถือกว่า 237 ล้านเลขหมายหรือมากกว่าประเทศไทยถึง 2 เท่า มองว่า บุญเติม Business Model ของกลุ่มบริษัท FORTH นั้นนับว่าเป็นการสร้าง Network ขนาดใหญ่ที่สามารถเข้าถึงผู้ใช้บริการโดยตรง ด้วย Network ของตู้บุญเติมที่มีมากกว่า 4 หมื่นตู้ แต่สามารถบริหารจัดการได้จาก Center กลาง ทำให้ต้นทุน นั้นต่ำมาก ได้ลองทำ Sensitivity Analysis การเพิ่มขึ้นของรายได้ของตู้บุญเติมทุกๆ 1 บาทต่อวันต่อตู้ (30 บาทต่อเดือนต่อตู้) จะเพิ่มมูลค่าพื้นฐานของ FORTH 0.13 บาทต่อหุ้น มองความเป็นไปได้ในการที่จะเพิ่ม Service ให้กับตู้บุญเติมได้อีกอย่างมาก
ขณะที่คาดว่าผลการดำเนินงานปีนี้เติบโตโดดเด่น คาดกำไรสุทธิอยู่ที่ 444 ล้านบาท เพิ่มขึ้น 31% ซึ่งมาจากธุรกิจเติบเงินของ บุญเติมที่ยังมีการเติบโตของ kiosk อย่างต่อเนื่อง บริษัทตั้งเป้าจำนวนตู้บุญเติมจะเพิ่มมาอยู่ที่ 60,000 ตู้ในปี 2558 ปัจจุบันมีจำนวนตู้แล้วทั้งสินกว่า 45,000 ตู้ รวมถึงการได้งานรับเหมาของภาครัฐ เช่น การติดตั้งกล้อง CCTV มูลค่า 496 ล้านบาท นอกจากนี้แล้วการที่บริษัทได้รับสิทธิในการบริหารดูแลป้ายจราจรอัจฉริยะของกรุงเทพฯ กว่า 40 แห่ง ทำให้มีรายได้จากการบริหารและค่าโฆษณาเข้ามาอย่างต่อเนื่อง
ทั้งนี้ให้ราคาเหมาะสมของ FORTH ที่ 10 บาท อิงวิธี DCF และมีความน่าสนใจจากปัจจุบันราคายังค่อนข้าง Laggard FSMAT อยู่ค่อนข้างมาก แนะนำ ซื้อ ราคาเป้าหมาย 10 บาท
 